COVID-19 har påvirket hvordan verden fungerer, ikke minst i forbindelse med reiser. Med disse tipsene kan du enklere sette deg inn i de nye utfordringene og forberede deg på avbrekket i USA. Finn ut om det er noen reiserestriksjoner der du reiser fra eller dit du skal, før du bekrefter bestillingen. Du bør i tillegg sjekke om det finnes noen regler å følge når du har kommet fram, slik som krav om medisinsk undersøkelse. På mange flyplasser er det påbudt eller anbefalt å gå med munnbind, også i sikkerhetskontrollen. Vær obs på at lufthavnbetjentene kan be deg om å ta av deg munnbindet en liten stund for å kunne identifisere deg. For å minimere smitterisikoen må du skanne boardingkortet i leseren og deretter vise det til kontrolløren. Ikke gi boardingkortet (eller mobilen du har det på) til de ansatte på flyplassen direkte. Noen steder er det lov å ta med opptil 350 ml antibac i håndbagasjen. Dette må du i så fall ta ut av vesken for sjekk i sikkerhetskontrollen. Putt små gjenstander som mobil, nøkler og mynter i håndbagasjen istedenfor på brettet i sikkerhetskontrollen, så minimerer du antallet personer som tar på tingene. Legg alt spiselig i gjennomsiktige poser på brettet når du går gjennom sikkerhetskontrollen, så er det enklere for vekterne å se hva det er uten å måtte røre ved det.